PIIBLIKOHVIK
Tere tulemast taas Piiblikohviku saatesse!
Täna räägime Venemaast ja Ingeri kirikust ja imest,
et Ingeri Kirikus
on viimastel aastakümnetel tekkinud tohutult uusi kirikuid.
Jumal on oma armus õnnistanud evangeeliumi sõna.
Minu külalisteks on misjonärid Jukka ja Kristiina Paananen.
Tere tulemast! - Aitäh!
Teete Ingeri Kirikus tööd
juba teist aastakümmet.
Ingeri Kiriku ajalugu on huvitav, kuid rääkige esmalt,
mida Ingeri Kiriku all täpselt mõeldakse.
Ingeri Kirik on üle 400 aasta vana. Seda on hea meeles pidada.
Muidu seostatakse seda üksnes lähiajalooga.
Ingeri Kirik on ajaloo vältel tegutsenud
peamiselt Peterburi ümbruses,
ajaloolisel Ingerimaal.
Sellest pärinebki nimi Ingeri Kirik. Ingerlaste kirik.
Ingerlased olid luterlased ja Ingeri Kirik oli nende kodukirik.
Kui saabus Nõukogude võim, pidi kirik põranda alla varjuma
ja sunniti peaaegu olematusse.
Kuid usk säilis inimeste südameis ja kirik hakkas tasapisi taastuma.
1960. aastate lõpul Petroskois, 1970. a-te lõpul Puškin
ja pärast NSVL-i lagunemist
hakkas kirikuid tekkima nagu seeni pärast vihma kogu Venemaal.
Ingerlasi oli Stalini käsul või muidu kõikjale transporditud.
Ingerlaste ümberasustamistes
võib täna näha imeliselt Jumala hoolitsust.
Kuigi nad viidi vägisi kodukandist ära
sunnitööle ja vangilaagreisse,
siis need, kes koju ei naasnud
on paljudes meie uutes kogudustes seemneks olnud,
või siis kunagi küüditatute järglased.
Pikk ajalugu, mis sisaldab ka tõelist tagakiusu
ja kirikuhoonete konfiskeerimist.
Minu teadmiste järgi
oli 1960. aastail Ingeri Kirikus põhimõtteliselt üks kogudus.
Täna räägime ligi sajast.
Tohutu kasv.
Miks see sõna teie meelest
nii viljakasse pinnasesse kukkus
just Venemaal ja Ingeri Kiriku puhul?
1990. aastail oli suur ärkamiste aeg.
Kui seda aga laiemalt vaadata,
siis venelasi huvitavad vaimsed asjad.
Venelane on väga religioosne.
See võib ilmneda väga erinevates vormides,
vahel ka küsitaval moel.
Kuid see on tolle riigi vundament.
Kuidas selle kasvuga praktiliselt on?
1960. aastail oli üks kogudus ja nüüd on sada.
Aga kui asi liikuma hakkas, polnud suuri rahavarusid,
põhimõtteliselt midagi.
Kuidas see toimus? Uue kiriku ehitamine maksab.
See nõuab projekti ja ehitustööd.
Samuti tuli sinna töötajaid saata. Kuidas see kõik võimalik oli?
See on Jumala ime.
Meie piiskop, Aarre Kuukauppi ütles viimases Ingeri Kiriku lehes,
mille teemaks oligi
Soome ühenduste ja Ingeri Kiriku vaheline koostöö,
selle abi tähenduse kohta,
et suuremast suurem.
See ütleb minu meelest kõik.
Alustasime nullist.
Polnud valitsust ega midagi. Sellepärast kasv nii kiiresti juhtuski,
kuna keegi ei saanud seda alguses juhtida ega koordineerida.
Üksikud kristlased, ärkamisliikumised,
organisatsioonid ja kogudused, kust tuli palveid
ja see läks liikuma paari aastaga.
Toimus rohkesti lühemaid ja pikemaid koguduste ja misjonireise Venemaale
ja nii need kogudused tasapisi tekkima hakkasid.
Meil õnnestus luua juhatus,
kus üks-kaks inimest hoolitsesid asjade eest kontsentreeritult,
nii et kõik olid omavahel ühenduses ja kogudus hakkas organiseeruma.
1990. a algul tuli kokku esimene kirikukogu.
Mõne aastaga toimus tohutult palju.
Õnnestus tekitada mingisugune kord.
Nii see algas. Kui kasvus hakkas osalema ka kirikuvalitsus,
muutus asi efektiivsemaks, kuna saime piirkondi jaotada.
See oli äärmiselt oluline otsus.
Saime koordineerida Soome ühenduste tööd Venemaal.
et kõik ei teeks tööd ühes kohas. See tõhustas taas kasvu,
kuna osa ühendusi sai keskenduda uutele aladele
ja osa jäi sinna, kus töö juba käis.
Selleski on õnnistus, kui saab asjades koos kokku leppida.
Siin mängib rolli misjoniajaloo aspektist oluline asi -
kui tähtis on mängureeglites ühiselt kokku leppida
ja vaadata suurt Venemaad nii, et kõik ei peaks ühes kohas töötama.
Et ei tekiks tülisid reviiride üle. Sedagi esines, kuid väga vähe.
Mõisteti, et Ingeri Kirik on see, mille heaks töötatakse,
mitte Soome ühenduste ega liikumiste heaks.
See on olnud minu meelest kandev nägemus ja selles on õnnistus
See on huvitav. Kõik ehk ei tea, kui oluline on just soomlaste panus.
Teiegi olete sinna läinud Soome misjonärid,
Teie kodus on aastate vältel kindlasti käinud arvukalt jutlustajaid.
Kas see Soome tugev panus on endiselt sama jõuline?
Jah. See on endiselt tugev.
Ingeri Kirikul on sõpru isegi USAs ja Euroopas,
kuid soomlaste panus on ülivõrdeline.
Meil on geograafiline eelis, kuna asume lähedal.
Meil on ehk teisigi eeliseid.
Oleme soomlastena venelaste kõrval elanud
ja mõistame ehk nende maailma.
Ingeri Kiriku ajaleht on soomekeelne.
Kas Ingeri Kirikus on endiselt soomlasi?
Kui palju neid Ingeri Kiriku liikmete seas on?
Ingerlasi on Venemaal Ingeri Kirikus endiselt.
Kuid see arv on vähenenud ja see trend jätkub.
Teatud surmahoop oli ingerlaste tagasikolimine Soome.
Ingeri Kiriku liikmete arv langes toona päris palju.
Selle üle on Ingeri Kirikus kahetsust tuntud,
kahetsenud on ka meie piiskop,
et aktiivseid liikmeid ja töötajaid on Soome läinud.
Kuid nüüd tuleb asemele palju venelasi.
Mind huvitab, kust tulevad kirikuõpetajad?
Sada kogudust ja peaaegu sama palju kirikuõpetajaid.
Kust nad leitakse?
Nad tulevad kogudustest. Toimunud on suur muutus.
1990. aastal olid paljud neist Soomest,
soomlased, kes eriti Peterburi lähistel koguduste eest hoolitsesid.
Nad olid kirikuõpetajaiks ja abipastoreiks.
Kuid kui käima läks meie enda koolitustöö,
hakkas vaikselt ka meie keskelt oma töötajaid tekkima.
Ingeri Kiriku enda pastorite seltskond on väga kirju.
Osad on endised vangid, kes vanglas usklikuks said.
Nad on vägevad töötajad. Osad on eakamad,
kes on kaasa löönud veidi vanemas eas.
Noorem põlvkond on käinud leeris ja kasvanud kirikus üles
ning suudab nüüd ise õpetada.
Töötajate taust on väga värvikas.
Palju rahvusi ja palju keeli. Sellega tasub Venemaal arvestada.
Venemaa on paljukultuuriline ja seda on näha ka kogudustes.
Alati kõik ei tea,
et ka karjase- ja pastoritööks on vaja kutsumist.
Seda kindlasti kõikjal, kuid eriti Venemaal.
Kui võrrelda neid Soome kirikuõpetajatega,
siis nii palk, tingimused kui privileegid
on Venemaal palju viletsamad kui Soomes
või Põhjamaades.
Kas on endiselt nii, et mõni peab Ingeri Kirikus pastorina teenides
veel teistki tööd tegema?
Jah. See on väga tavaline.
Meil on väga palju osaajaga kirikuõpetajaid,
kes mingit muud tööd teevad või saavad juba pensioni.
Venemaal on pensioniiga palju madalam.
Nii saavad nad pensionäridena täisajaga kogudust teenida.
Kuid on väga tüüpiline, et karjasel on ka mingi teine töö.
Paljudel kogudustel pole raha maksta palka,
nii et terve pere toime tuleks.
See on tulevikuski üks meie suurimaid väljakutseid.
Moodustumas on praostkonna fondid,
kust saab abi anda viletsamas seisus kogudustele.
See vähendab ka seda, mida Soomes kutsutakse "leivapapiks"
Seda tööd ei saa teha üksnes raha ega maine, vaid kutsumuse pärast.
Ingeri Kirikus on ka laste- ja noortetöö.
Kas see on uus? Räägi sellest veidi, Kristiina.
See pole uus asi. Algusest peale on paljud soomlased
aidanud Ingeri Kirikut uuesti üles ehitada.
Nende seast tuli neidki, kes kohe laste- ja noortetööd tegema hakkasid.
Toona alustati lastest, kuna noori veel polnud.
Nad käivitasid selle töö eriti osavalt ja rõhusid koolitusele.
Tasapisi tekkisid kirikus omad pühapäevakooliõpetajad.
Ja kui pühapäevakoolis oli lapsi,
jätkus töö hiljem noortetööna.
Nüüd toimub suuri laagreid lastele ja noortele.
Teenitakse tänavalapsi ja tehakse igasugu muud tööd,
mille üle teie piiskopki on mitmel puhul rõõmu tundnud.
Kuidas on Venemaal lood naistega?
Soomes ja Skandinaavias teatakse,
et kirikuis on tihtipeale vaid 30 % mehi
ja vähemalt 70 % naisi.
Kuidas Ingeri Kirikus lood on?
Ka Ingeri Kirikus on naistel enamus.
Kuid meil on ka mehi. Ja silmapiiril on ka noori mehi.
Mitte üksnes neid noori, kes noortetöös osalevad,
vaid eriti suurtes Vene linnades
näeb kogudustes noori täiskasvanuid,
noori tööealisi mehi.
Kõiki ärkamiskristlasi,
kes Piiblit usuvad,
huvitab, mis liini kirik ajab.
Millised on nö vaimsed trendid?
Mida usutakse ja kuidas argiasjus tegutsetakse?
Mida sina, Jukka, arvad Ingeri Kirikust?
Kuidas kirjeldaksid vaimset olukorda
ja suhet Jumala Sõnasse?
Kõik teavad, et Soomes ja Põhjamaades
loobub Luteri Kirik paljudes asjades Jumala Sõnast.
Ja suundumus on leebelt öeldes ebaselge.
Pole selge, mida mõeldakse. Kuidas on seis Ingeri Kirikus?
Ingeri Kirikus on minu meelest hea suund.
Tahame jääda klassikalise arusaama juurde Jumala Sõnast,
pühast Piiblist. See ilmneb hästi meie otsustes
ja vahel ka seisukohtades.
See ilmneb ka vestlustes
Meil on Soomes väga ulatuslik koostöövõrgustik.
Võiks öelda, et meil on hea koostöö
peaaegu kõikide ärkamisliikumiste ja misjoniühendustega.
See ilmneb alati nõupidamistel. Saame palju positiivset tagasisidet.
Eriti meie piiskop saab palju julgustavat ja head tagasisidet,
et jääda püsima lihtsa, läbiproovitud, luterliku usutunnistuse juurde
ja arusaama juurde Piiblist.
OIeme piiskopi määratluse järgi alamkiriklikud,
kuid samas ka usutunnistuslik luteri kirik.
Väike küll,
kuid katsumuste kaudu on Ingeri Kirikus nähtud,
et ainsana peavad vastu Jumala Sõna tõotused.
Need peavad vastu vangilaagreis ja surmaga silmitsi olles.
Miks peaks seda suunda muutma, kui selles pole midagi muuta?
See on näidanud, et töötab
ja selle toel saab turvaliselt üle elada
kõik ajad ja ajaloolised etapid.
Usun, et sellest lähtubki
turvaline usaldus Jumala Sõna tõotuste vastu.
Tahame endiselt sellel teel jätkata.
Hakkab silma, et Ingeri Kirik
otsib oma lahendusteks põhjendusi Piiblist.
Teil on värske seisukoht abielu suhtes, mis Soomes kuum teema on.
Joondute selgelt Piibli järgi, et abielu on mehe ja naise vaheline liit
ning kirikus saab tööd teha ja töötada vaid selle alusel.
Ingeri Kirikus pole naiskirikuõpetajaid
ja paljudes teisteski küsimustes toetutakse Piiblile.
Üks kõnekas asi taustast rääkides meenub mulle kord nähtud pildist,
kus ehitati kirikut. See oli tegelikult Petroskois.
Pildil, kus inimesed kandsid mörti ja tegid tööd,
polnud ühtki meest.
Küsisin, miks siin pole ühtki meest?
Vastati, et nad olid tol hetkel kõik vangis või maha lastud.
Rääkisin sellest ühel üritusel,
kus esimeses pingis istus vanemaid õdesid ja naisi.
Nad kõik noogutasid, sest mäletasid seda,
kui ei olnud mehi.
Üsna karm taust.
Kas sellel on ikka veel mingi mõju
Ingeri Kiriku tänasele olukorrale, Kristiina?
On küll. Ehk küll mitte teadlikult, kuid siiski.
See läheb meil, soomlastel, väga kergesti meelest.
Ingeri Kirik on läbi käinud sellisest kadalipust,
millest me, soomlased, midagi ei tea.
Varasemad aastakümned mõjutavad tänapäeva ja selle otsuseid.
Sellest lähtuvalt sooviksin soomlastelt
paremat tutvumist Ingeri Kiriku ajalooga
ning ka mõistmist ja austust.
Ingeri Kiriku otsused ja põhimõtted,
mille järgi Ingeri Kirik tänapäeval elab ja tegutseb,
on karastunud katsumustes.
Nagu Jukka ütles: need on läbi proovitud.
Täpselt. - Jumala Sõna järgimise eest on makstud hind. - Väga kõrget hinda.
Nüüd on Ingeri Kirik elanud umbes 25 aastat uut aega.
Läänes mõeldakse, et see on pikk aeg.
Kui mõelda inimese vanusele, on see täiskasvanud inimese vanus.
Kuid see ei tähenda sama kirikus. Kirikus tähendab see väga noort iga.
Tahaks puudutada veel paljusid teemasid, kuid aeg lendab.
Asume selle juurde,
mida olete viimasel ajal positiivset näinud.
Kogu protsess on selgelt Jumala töö -
saja koguduse sünd sellise aja jooksul on täiesti uskumatu.
Koguduse kasv Jumala armust, evangeeliumi kuulutades,
Piiblit järgides, väikeste ressurssidega tööd tehes.
Mis teid on viimasel ajal eriliselt õnnistanud?
Kas on mingeid kohti, kogudusi, üritusi, Jukka,
mis on sulle koordinaatorina eriliselt tänuainet põhjustanud?
On küll. Sügisel on kaks kohta tuttavamaks saanud,
üks neist küll juba varem - Pihkva,
paarsada kilomeetrit Peterburist Läti suunas.
Äärmiselt väike ja hea koht, kus kogudus pole veel registreeritud,
kuid juba kasvab ja kinnitub.
Seal on tulevikule mõeldes head võimalused.
Seal on noor Katekeeta Mihhail, kes teeb vägevat tööd.
See on hea tüüppilt sellest, kuidas meie kirik tasapisi kasvab.
Uus põlvkond kasvab peale. Seni on seal rohkem vanu olnud.
Mihhaili kaasalöömine toob kohalikku värvingut ja uut lööki.
Teine, veel värskem asi oli ühine reis Kristiinaga Mursmanskisse.
See oli paari nädala eest.
Kuigi oleme kaua Venemaal olnud,
on meiegi jaoks palju uusi kogudusi, kus me pole kunagi käinud.
Murmanskiga tutvusime nüüd esimest korda.
See jättis meisse mõlemisse sügava mulje.
Nägime, et kogudus vajab uusi ruume ja oma kirikuhoonet.
Nad kogunevad hetkel ühes korrusmaja korteris.
Paljud soomlased ehk ei mõista
ja küsivad, kas sellest ei piisa, kui kogudus väike on.
Kogudus on nooruke, kuid see on kultuuri küsimus.
Ka koguduseliikmete tervitustes tuli ilmsiks,
et Venemaal peetakse kortermajas kogunevat kogudust mingiks sektiks.
Tegevuse eeldused on palju nõrgemad sellistes ruumides,
kui linnas tõelises kirikuhoones.
See on vene kultuuri küsimus. Ja kui meil on võimalus
kogudusele kirik ehitada,
on see suureks õnnistuseks.
Töötame kõvasti, et järgmisel aastal samal ajal
saaksime kasutusele võtta Murmanski uue kiriku.
Projektiga on raskusi olnud, kuid Lapi praostkonnad osalevad
ja hoog on sees ning tundub,
et 350 000 elanikuga linn saab luteri kiriku.
Kuid tööd on veel palju.
Tõeline pioneeritöö olukorras,
kus paljudele kuulutatakse evangeeliumi esimest korda.
Teie töö kohta saab lisainfot netilehelt
www.inkerinkirkko.fi
kus esitletakse põhjalikult Ingeri Kiriku tööd.
Meil on jäänud veel minut.
Kuidas on Ingeri Kiriku tulevikuga? Rääkisite Jumala imest.
ja kuidas karmist taustast tänasesse on jõutud.
Kuidas tulevik välja näeb?
Meil oli oktoobri keskel kirikukogu.
Mitmes kirikukogus osalenuna hämmastusin ja rõõmustasin,
kui palju noori olid Ingeri Kiriku asjade otsustamise juures.
Jukka rääkis Murmanski reisist.
Mind puudutas seal sama asi, mis kirikukogus
ja tihti paljudes teistes kogudustes, mida külastame -
kuidas kohalikud armastavad oma kogudust ja noored.
Sellest on soomlastel palju õppida.
Kanda vastutust, kuid eelkõige armastada oma kogudust.
Aitäh. Nende sõnadega on hea lõpetada.
Aitäh, Kristiina ja Jukka Paananen! Olete seal Jumala saadikutena
ja ka Rahu Sõna Misjoniühenduse misjonäridena.
Kas neil on ka koduleht?
Jah. www.lyrs.fi
Aitäh, head vaatajad! Uurige neid netilehti -
inkerinkirkko.fi, lyrs.fi - ja vaadake Jumala imet naabermaal.
On ime, kui üks tuleb Jumala juurde
ja tekib üks kogudus meie tänapäeva kultuuris,
aga kui tekib sada ning tuleb noori ja lapsi,
ja on nö Jumala antud ärkamist,
ja see on kestnud aastakümneid,
siis minge uudistage seda siirast, Jumala antud kasvu,
kus Jumala Sõna alusel Piibli ja evangeeliumi suhtes ei tingita.
Jumala õnnistust! Kohtume nädala pärast Piiblikohvikus!
Televisioonitöö on koostöö.
Kui minul on stuudios külaline,
on kaamerate taga ja mujal veel mitmeid teisi tegelasi.
Seda tööd ei saa teha ilma teisteta ega ka sinu abita.
Võid toetada TV7 Eesti tööd,
helistades annetustelefonil 900 1777.
Kõne hind on 7 eurot.
Lisainfo: www.tv7.ee
Piiblikohviku saadet saad toetada
ekraanilolevate pangakanalite kaudu.
Õnnistust sinu ellu!
Tõlge: Monika Jaaguri